FPT จับมือ “มิตซุย ฟุโดซังฯ” เดินหน้า “โลจิสติกส์ พาร์ค” พื้นที่ EEC
FPT จับมือ มิตซุย ฟุโดซัง เอเชีย ดีเวลลอปเมนท์ (ไทยแลนด์) เดินหน้าโครงการ โลจิสติกส์ พาร์ค แห่งใหม่ ในพื้นที่ยุทธศาสตร์ EEC ดีไซน์ล้ำสมัยรองรับการทำงานด้วยระบบอัจริยะ ผสานแนวทางความยั่งยืน
5 ก.ค. 2564

บริษัท เฟรเซอร์ส พร็อพเพอร์ตี้ อินดัสเทรียล (ประเทศไทย) จำกัด หรือ FPIT ผู้พัฒนาโครงการอสังหาริมทรัพย์เพื่ออุตสาหกรรมสมัยใหม่ชั้นนำของประเทศไทย และ กลุ่มบริษัทมิตซุย ฟุโดซัง ผู้นำธุรกิจพัฒนาอสังหาริมทรัพย์หลากหลายประเภทที่ใหญ่ที่สุดจากประเทศญี่ปุ่น ได้เดินหน้าสานต่อความร่วมมือเชิงกลยุทธ์เพื่อพัฒนาอาคารคลังสินค้าเฟสแรก ในโครงการ บางนา 2 โลจิสติกส์ พาร์ค (Bang Na 2 Logistics Park) ซึ่งเป็นการร่วมทุนกันระหว่างทั้งสองบริษัท โดยโครงการในเฟสแรกนี้ได้รับการออกแบบเพื่อตอบรับแนวโน้มความต้องการใช้อาคารคลังสินค้าที่กำลังเปลี่ยนไป ทั้งในรูปแบบของพื้นที่คลังสินค้าในเขตทั่วไป (General Zone)  และ เขตปลอดอากร (Free zone) หลังการแพร่ระบาดของไวรัสโควิด-19
โดยโครงการ บางนา 2 โลจิสติกส์ พาร์ค นับเป็นโครงการโลจิสติกส์ พาร์ค รูปแบบใหม่ ที่สนับสนุนการดำเนินงานด้วยระบบอัจฉริยะและรองรับการบริหารจัดการตามกรอบความยั่งยืน ซึ่งสามารถเรียกได้เป็นว่า เป็น Smart &amp; Sustainable Logistics Park แห่งแรกในประเทศไทย โดยตั้งอยู่ในทำเลยุทธศาสตร์บนถนนบางนา-ตราด กม. 46 ซึ่งอยู่ในพื้นที่เขต EEC อำเภอบางปะกง จังหวัดฉะเชิงเทรา มีพื้นที่รวมกว่า 187 ไร่ เมื่อได้รับการพัฒนาครบทุกเฟสแล้วจะมีพื้นที่อาคารให้เช่ารวมกว่า 160,000 ตารางเมตร ภายในพื้นที่ครบครันด้วยสาธารณูปโภคและสิ่งอำนวยความสะดวกต่างๆ ที่สอดคล้องกับมาตรฐานระดับสากล จึงสามารถรองรับความต้องการใช้พื้นที่ของลูกค้าทุกกลุ่มได้เป็นอย่างดี
นอกจากนี้ โครงการ บางนา 2 โลจิสติกส์ พาร์ค ยังรองรับการปฏิบัติตามมาตรฐานด้านสิ่งแวดล้อมและความยั่งยืน (Sustainability) ทุกรูปแบบ ภายในโครงการมีคลังสินค้าคุณภาพสูงแบบพร้อมใช้ หรือ Ready-Built Warehouse และแบบสร้างตามความต้องการของลูกค้า หรือ Built-to-Suit รูปแบบใหม่ ที่สามารถรองรับเทคโนโลยีและนวัตกรรมทันสมัย ที่จะช่วยเพิ่มประสิทธิภาพในการดำเนินงานด้านโลจิสติกส์ของลูกค้า  เช่น ระบบออโตเมชั่น และระบบควบคุมการใช้พลังงานไฟฟ้าและน้ำ เป็นต้น
ด้านคลังสินค้าอาคารแรกของโครงการนี้ ตั้งอยู่บนที่ดินขนาด 23 ไร่ ในเขตทั่วไป (General Zone) โดยจะมีพื้นที่สำหรับเช่ารวมทั้งสิ้น 21,954 ตารางเมตร ภายในอาคารจะจัดแบ่งพื้นที่ออกเป็น 4 ยูนิตย่อย จึงมีความยืดหยุ่นในการรองรับการใช้งานของลูกค้าได้อย่างหลากหลาย
นอกจากนี้ ยังออกแบบให้คลังสินค้ามีความสูงถึง 12 เมตร และสามารถรับน้ำหนักได้มากถึง 5 ตันต่อตารางเมตร (floor loading capacity) อีกทั้ง จัดให้มีพื้นที่สำหรับขนถ่ายสินค้า 2 ด้าน (cross docking operation) พร้อมติดตั้งอุปกรณ์ปรับระดับพื้น (dock leveler) เพื่อช่วยอำนวยความสะดวกให้แก่ลูกค้าในการขนถ่ายสินค้าได้อย่างรวดเร็วและมีประสิทธิภาพ นอกจากนี้ ภายในอาคารยังมีการติดตั้งไฟแสงสว่างประเภทประหยัดพลังงาน (LED Light) และสุขภัณฑ์ประหยัดน้ำ เพื่อส่งเสริมด้านการประหยัดการใช้ทรัพยากร ปัจจุบัน อาคารคลังสินค้าแห่งนี้อยู่ระหว่างการพัฒนา และคาดว่าจะแล้วเสร็จภายในสิ้นปี 2564
สำหรับผู้ที่สนใจข้อมูลเพิ่มเติมของโครงการสามารถติดต่อได้ที่ [email protected]
เกี่ยวกับ บริษัท เฟรเซอร์ส พร็อพเพอร์ตี้ อินดัสเทรียล(ประเทศไทย) จำกัด
บริษัท เฟรเซอร์ส พร็อพเพอร์ตี้ อินดัสเทรียล (ประเทศไทย) หรือ FPIT ผู้นำการให้บริการอสังหาริมทรัพย์เพื่ออุตสาหกรรมยุคใหม่ ซึ่งเป็นบริษัทในเครือของ บริษัท เฟรเซอร์ส พร็อพเพอร์ตี้ (ประเทศไทย) จำกัด (มหาชน) หรือ FPT ปัจจุบัน บริษัทฯมีพื้นที่ภายใต้การบริหารจัดการรวมกว่า 3 ล้านตารางเมตร ตั้งอยู่ในทำเลยุทธศาสตร์เพื่ออุตสาหกรรมและโลจิสติกส์ทั่วประเทศไทยกว่า 50 แห่ง ภายในนิคมอุตสาหกรรม สวนอุตสาหกรรม โลจิสติกส์พาร์ค และพื้นที่เขตปลอดอากร FPIT ให้บริการพื้นที่อุตสาหกรรมแบบพร้อมใช้ (Ready-Built) หลากหลายขนาดและสเปค (Specification)
พร้อมทั้งเป็นผู้เชี่ยวชาญในการพัฒนาโครงการแบบสร้างตามความต้องการของลูกค้า (Built-to-Suit) เพื่อให้บริการได้อย่างครอบคลุม นอกจากนี้ บริษัทยังเป็นผู้พัฒนาอสังหาริมทรัพย์เพื่ออุตสาหกรรมที่ใส่ใจด้านการออกแบบและการพัฒนาอาคารเพื่อให้สอดคล้องกับมาตรฐานอาคารอนุรักษ์สิ่งแวดล้อมและการพัฒนาตามแนวทางความยั่งยืน
ข้อมูลเพิ่มเติม โปรดดู industrial.frasersproperty.co.th
เกี่ยวกับ บริษัท เฟรเซอร์ส พร็อพเพอร์ตี้ (ประเทศไทย) จำกัด (มหาชน)
บริษัท เฟรเซอร์ส พร็อพเพอร์ตี้ (ประเทศไทย) จำกัด (มหาชน) หรือ “เฟรเซอร์ส พร็อพเพอร์ตี้ ประเทศไทย” ซึ่งเป็นบริษัทที่จดทะเบียนในตลาดหลักทรัพย์แห่งประเทศไทย โดยมีชื่อย่อหลักทรัพย์ “FPT” และเป็นบริษัทในกลุ่มบริษัท เฟรเซอร์ส พร็อพเพอร์ตี้ จากการเข้าซื้อกิจการของบริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) หรือ “GOLD” ทำให้ปัจจุบัน เฟรเซอร์ส พร็อพเพอร์ตี้ ประเทศไทย เป็นผู้นำในการพัฒนาอสังหาริมทรัพย์ครบวงจรรายแรกของประเทศไทย ที่มีแพลตฟอร์มด้านอสังหาริมทรัพย์ครอบคลุมประเภทที่อยู่อาศัย พาณิชยกรรม และ อุตสาหกรรม
นอกจากนี้ เฟรเซอร์ส พร็อพเพอร์ตี้ ประเทศไทย ยังเป็นผู้สนับสนุนและผู้จัดการกองทรัสต์เพื่อการลงทุนในอสังหาริมทรัพย์และสิทธิการเช่าอสังหาริมทรัพย์เพื่ออุตสาหกรรม เฟรเซอร์ส พร็อพเพอร์ตี้ หรือ FTREIT ซึ่งปัจจุบันเป็นกองทรัสต์อุตสาหกรรมและโลจิสติกส์ที่ใหญ่ที่สุดในประเทศไทย อีกทั้งยังเป็นผู้สนับสนุนและผู้จัดการกองทรัสต์เพื่อการลงทุนในสิทธิการเช่าอสังหาริมทรัพย์โกลเด้นเวนเจอร์ หรือ GVREIT เพื่อการลงทุนในอสังหาริมทรัพย์เชิงพาณิชยกรรม ทั้งนี้ FPT, FTREIT และ GVREIT เป็นบริษัทและกองทรัสต์ที่จดทะเบียนในตลาดหลักทรัพย์แห่งประเทศไทย
ข้อมูลเพิ่มเติม โปรดดู www.frasersproperty.co.th
กลุ่มบริษัทมิตซุย ฟุโดซัง
กลุ่มบริษัทมิตซุย ฟุโดซัง เป็นกลุ่มบริษัทผู้นำในธุรกิจการลงทุน และพัฒนาอสังหาริมทรัพย์ โดยมีสำนักงานใหญ่ที่กรุงโตเกียว ประเทศญี่ปุ่น ธุรกิจภายใต้กลุ่มบริษัทมิตซุย ฟุโดซัง ประกอบด้วย ธุรกิจอาคารสำนักงาน ธุรกิจค้าปลีก ธุรกิจที่อยู่อาศัย ธุรกิจโรงแรมและรีสอร์ท รวมไปถึงธุรกิจโลจิสติกส์ และอื่นๆ ธุรกิจของกลุ่มฯ มีการขยายเติบโตทั้งภายในประเทศญี่ปุ่น และประเทศอื่นๆ
ทั้งนี้เพื่อเป็นการสนับสนุนการเติบโตของธุรกิจ กลุ่มบริษัทมิตซุย ฟุโดซัง มีการสร้างตลาดใหม่ๆ ที่มีศักยภาพในการเติบโต พัฒนาอย่างต่อเนื่อง สร้างรากฐานที่มั่นคง เพื่อให้เป็นกลุ่มบริษัทชั้นนำของโลก มิตซุย ฟุโดซัง เป็นบริษัทที่สร้าง และสะสมประสบการณ์มากว่า 70 ปีจนเป็นบริษัทที่มีชื่อเสียง และมั่นคง ณ ปัจจุบัน ทั้งทางด้านความมั่นคงทางการเงิน การพัฒนาสินค้า นวัตกรรมการออกแบบ เทคโนโลยีการก่อสร้าง การให้บริการลูกค้า อีกทั้งกลุ่มบริษัทฯ ได้มีการขยายฐานการลงทุนไปยังประเทศแถบเอเชียมากว่า 40 ปี